לאה פורת-גור

לאה פורת-גור (1922–1980) הייתה קריינית ועורכת רדיו, קונסול לענייני תרבות וראשת המועצה לתרבות ואמנות במשרד החינוך והתרבות.

ביוגרפיה
לאה פורת-גור נולדה בצ'רנוביץ, רומניה ועלתה לארץ-ישראל בשנת 1935. גדלה בירושלים ולמדה באוניברסיטה העברית. החלה לעבוד ברדיו ב-1943: כעורכת תוכניות לנוער וכקריינית ברשת הרדיו המנדטורית והמשיכה לעבוד ברדיו בשנותיה הראשונות של מדינת ישראל. ב-1951 התמנתה למפקחת קול ישראל בתל אביב וב-1955 התמנתה לסגנית מנהל התוכניות. ב-1961 התמנתה למנהלת התוכניות, עד לפרישתה ב-1968.

בשנים 1970-1968 כיהנה כקונסולית לענייני תרבות בארצות הברית. בין השנים 1970 ל-1980 כיהנה כמנהלת האגף לתרבות ולאמנות ויו"ר המועצה הציבורית לתרבות ואמנות במשרד החינוך והתרבות. פורת-גור הייתה יו"ר המועצה הציבורית הראשונה של להקת בת-שבע.

מדי שנה נערכת תחרות הפרס על שם לאה פורת-גור ללהקות חובבים באמנויות הבמה, מטעם מינהל התרבות במשרד התרבות והספורט, החברה למתנ"סים ומשפחת פורת-גור.

על שמה רחוב בבאר שבע ובירושלים.

לקריאה נוספת
 איזי מן, קול ישראל מירושלים – מדינה מאחורי המיקרופון, רשות השידור ופרינטיב, 2008, עמ' 68.

קישורים חיצוניים
 ביוגרפיה באתר להקת בת שבע

הערות שוליים

דיפלומטיות ישראליות
דיפלומטים ישראלים
קרייניות רדיו ישראליות
ישראליות ילידות רומניה
ישראלים ילידי רומניה
בוגרות האוניברסיטה העברית בירושלים
בוגרי האוניברסיטה העברית בירושלים
ישראליות שנולדו ב-1922
ישראלים שנולדו ב-1922
ישראליות שנפטרו ב-1980
ישראלים שנפטרו ב-1980